**Fundargerð aðalstjórnar Íþróttafélagsins Gróttu**

**13.febrúar 2017**

**Mættir:**   
Elín Smáradóttir –formaður Kristinn Þorvaldsson varamaður

Sigrún Hallgrímsdóttir – varaformaður Sigurður Örn Jónsson –fimleikadeild

Ragnar Rafnsson – gjaldkeri mætti ekki Bjarni Álfþórsson– handknattleiksdeild

Hreinn Októ Karlsson – ritari Hilmar Sigurðsson– knattspyrnudeild

Kári Garðarsson - Íþróttastjóri Gróttu Pétur Blöndal-varamaður mætti ekki

Kristín Finnbogadóttir – framkvæmdarstjóri Gróttu

**Dagskrá:**

**1. Yfirlit deilda.**

**2. Fulltrúi Gróttu í hússtjórn v/framkvæmda.**

**3. Framkvæmdir framundan.**

**4. Ferðasjóður.**

**5. Aðalfundir.**

**6. Önnur mál.**

Fundur settur af formanni og byrjaði hún á að bjóða fundarmenn velkomna og undraðist að Ragnar skuli ekki vera kominn.

1. **Yfirlit deilda.**

**Handknattleiksdeild.**

Allt gott að frétta hjá handknattleiksdeild í daglega starfinu hjá þeim. Meistarflokkur karla hefur verið á niðurleið undanfarið og er kominn í bullandi fallbaráttu. Eiga mjög mikilvægan leik í fallbaráttunni nk fimmtudagskvöld 16.feb á móti Akureyri. Meistarflokkur kvenna er hinsvegar á uppleið og er kominn í bullandi baráttu um sæti í úrslitakeppninni. Kári Garðarson hefur ákveðið að hætta þjálfun mst flokks kvenna núna í vor þegar að núgildandi samningur rennur út. Samningur Gunnars Andréssonar þjálfara mst flokks karla rennur líka út núna í vor og mun stjórn handknattleiksdeildar fara í það á næstu vikum að skoða það sem og leikmanna og þjálfaramál. Einhverjar þreyfingar eru í gangi. Fjármál deildarinnar standa ekki nógu vel og er verið að vinna í þeim.

**Fimleikadeild.**

Starfið gengur vel hjá deildinni. Mikið af mótum búið að vera þar sem keppendur Gróttu hafa staðið sig með miklum sóma. Danskur þjálfari sem var búinn að ráða sig til deildarinnar næsta vetur hætti snarlega við að koma eftir heimsókn til Íslands í febrúar byrjun.

**Knattspyrnudeild.**

Yngri flokka starf deildarinnar gengur mjög vel og eru komnir um 300 iðkendur. Hjá mst flokki karla er búið að móta liðið fyrir sumarið og hefur liðið ekki tapað leik eftir að núverandi þjálfari tók við. Mst flokkur kvenna fékk verðlaun á ársþingi KSÍ fyrir að vera prúðasta liðið á síðast liðnu keppnistímabili. Fóru fulltrúar liðsins á fund með Ásgerði bæjarstjóra til að funda um framlög bæjarins til mst flokksins. Á þeim fundi var ákveðið að mst flokkur kvenna fengi 1.500.000 kr aukalega. Mun það duga til að ráða aðstoðarþjálfara sem mun einnig sjá um þjálfun hjá 2.flokki Gróttu/KR.

Fulltrúar Gróttu settu fram tillögu á ársþingi KSÍ varðandi að lið sem væri með fáa þátttakendur mættu senda A og C lið til keppni, ekki bara A og B lið. Var tillagan samþykkt.

Bikarkeppnin mun byrja í apríl og Íslandsmót í maí.

**Kraftlyftingadeild.**

Enginn fulltrúi mætti.

1. **Fulltrúi Gróttu í hússtjórn v/framkvæmda.**

Seltjarnarnesbær hefur ákveðið að hafa 3 nefndir í kringum stækkun íþróttamiðstöðvarinnar.

-Byggingarnefnd

-Hússtjórn

-Húsrýnishópur

Grótta þarfa að tilnefna fulltrúa í hússtjórn og húsrýnishóp. Kári G íþróttastjóri bauð sig fram og var það samþykkt samhljóða að hann færi í þetta og ætti að vera duglegur að kalla á fólk sér til aðstoðar.

1. **Framkvæmdir framundan.**

Mikið að hugmyndum hefur komið fram undanfarið um stækkun íþróttamiðstöðvarinnar td að hafa aðstöðu fimleikadeildar á 2 hæðum,h fá þar auka 400 fm2, passa að gera góða stryrktaraðstöðu ofl. Settar hafa verið tímalínur og mun arkitektinn teikna í sumar og vonandi byrjað á framkvæmdum í sep 2017.

Kári mun vera með kynningafundi fyrir knattspyrnu og handknattleiksdeild á næstunni þar sem hann mun fara yfir teikningar með fulltrúum deildanna.

1. **Ferðasjóður.**

Rætt var um tilgang sjóðsins. Hann er ætlaður sem endurgreiðsla fyrir Gróttu á bikarmót og Íslandsmót. Samþykkt var að gera skriflegar reglur á grundvelli þess rætt var um á fundinum. Munu Gitta og Kári sjá um að það.

1. **Aðalfundir.**

Gitta varpaði fram þeirr spurning hvort þyrfti að vera með fundi á hverju ári eða kannski bara annaðhvort ár. Ekki var ákveðið að breyta til og var sett fram tillaga að hafa aðalfundi í byrjun apríl og var það samþykkt og varð 6.apríl fyrir valinu. Mun Gitta senda uppgjör til Ragnars gjaldkera.

1. **Önnur mál.**

-Elín spurði hvort væru til einhverjar reglur varðandi leikmenn yngri flokka sem væru farnir að æfa með mst. Hvort þeir ættu að æfa með mst og taka það fram yfir leiki hjá sínum flokkum. Kári svaraði að engar reglur væru til en það þyrfti að hafa skynsemina að leiðarljósi þegar þetta er gert.

-Kristinn spurði hvort eitthvað væri að frétta af Gróttuvitanum. Kári sagðist myndi taka það mál fyrir aftur og reyna að koma honum á koppinn aftur.

-Gitta sagði frá að hún væri að vinna í að senda KSÍ fjárhaldsgögn svo Grótta fái leyfi til að spila í Inkassi deildinni í sumar. Engar skuldir leyfilegar.

-Gitta sagði einnig frá fjárhagstöðu deildanna, þær standa vel nema handknattleiksdeild sem er að vinna í sínum málum.

-Elín spurði útí búningana, þeir væru mikið að rifna í handboltanum hjá eldri flokkunum. Eiga að vera sterkir búningar segir Kári eftir Errea. Kári og Gitta ætla að rukka inn heimboð Errea og ræða málin.

-Hilmar sagði frá að það væri komið snjóruðningstæki á knattspyrnuvöllinn.

-Afmælisnefndin hittist 14.feb nk. Pallaballið verður 29 apríl og mun Elín ætla að mæta engin skíða/handboltaferð þá!

-Hugmynd kom um að selja Gróttuvitann á afmælinu.

Fundi slitið kl 20:58.

Áfram Grótta.